Династија Дандоло је била племићка породица у Млетачкој републици која је дала четири дужда. Оснивач породице је био трговац по имену "Доминико". Породица је постала веома утицајна почетком 12. века. Њен најпознатији члан био је Енрико Дандоло, дужд који је иницирао Четврти крсташки рат. Овај рат резултирао је крсташким освајањем Цариграда и првим падом Византије. Династији Дандоло припадала је и једна српска краљица: Ана Дандоло, друга супруга Стефана Првовенчаног.